Իորայի սարահարթ

Իորայի սարահարթ (), Կուր և Ալազան գետերի միջև, Վրաստանում և Ադրբեջանում։ Ձգվում է արևմուտքից և հյուսիս-արևմուտքից արևելյան, հարավ-արևելք։ Երկայնակի կտրված է Իորի գետի հովտով։ Բարձրությունը 200-ից 900 մ է։ Կազմված է ավազակավային ապարներից, որոնք առաջացնում են ծալքավոր ստրուկտուրաներ։ Ոչ բարձր լեռնաշարերը հերթագայվում են տափարակ հարթավայրերով և գոգավորություններով։ Տարածված են սևահողերը, շագանակագույն և դարչնագույն հողերը։ Տիրապետող է տափաստանային բուսականությունը, ավելի քիչ՝ նոսր անտառներն ու ժայռային քսերոֆիտները։ Զգալի տարածություններ հերկված են։ Իորայի սարահարթի արևելյան մասը կոչվում է Շիրակի տափաստան։

Վրաստանի հարթավայրեր
Ադրբեջանի աշխարհագրություն